Christi van der Westhuizen, Author at LitNet
Christi van der Westhuizen is ’n skrywer, politieke ontleder en medeprofessor by die Sentrum vir die Bevordering van Nie-rassigheid en Demokrasie aan die Nelson Mandela-Universiteit. Sy het al verskeie geakkrediteerde tydskrifartikels en hoofstukke in boeke gepubliseer, asook die volgende drie boeke: Sitting pretty: White Afrikaans women in postapartheid South Africa (2017), Working democracy: Perspectives on SA’s parliament at 20 Years (2014) en White power & the rise and fall of the National Party (2007).
Sy het haar DPhil in sosiologie aan die Universiteit van Kaapstad behaal en haar MPhil in politieke ekonomie en Suid-Afrikaanse politiek (cum laude) aan die voormalige Universiteit van Port Elizabeth (nou Nelson Mandela-Universiteit).
Sy is ’n genoot van die Democracy Works-stigting en was voorheen as navorsingsgenoot onder meer verbonde aan die Universiteit van Kaapstad se Institute for Humanities in Africa (HUMA) en die Universiteit van die Vrystaat se Institute for Reconciliation and Social Justice.
Van der Westhuizen het haar loopbaan as joernalis by die anti-apartheidkoerant Vrye Weekblad begin; sy het later as parlementêre hoof by Beeld gewerk, en daarna as mederedakteur by die internasionale nuusagentskap Inter Press Service.
Sy tree gereeld op as kommentator in plaaslike en internasionale media en was lank ’n politieke rubriekskrywer vir die Independent Newspapers, Beeld en By, en is tans rubriekskrywer vir Netwerk24.
Van der Westhuizen het as deskundige al op verskeie internasionale inisiatiewe gedien, insluitend vir die Wêreldgemeenskap van Gereformeerde Kerke, die Verenigde Nasies se Ekonomiese Kommissie vir Afrika en die Afrika-Unie, en ’n hoëvlak-feitesending na Palestina en Israel.
Christi van der Westhuizen Menings 2019-03-29